open-index/open-wikipedia-markdown huggingface dataset:
బ్రజేష్ పాఠక్

**బ్రజేష్ పాఠక్** (జననం 25 జూన్ 1964) ఒక భారతీయ రాజకీయ నాయకుడు, ఉత్తర ప్రదేశ్ 18వ శాసనసభ సభ్యుడు. ప్రస్తుతం, అతను ముఖ్యమంత్రి యోగి ఆదిత్యనాథ్ ఆధ్వర్యంలోని ఉత్తరప్రదేశ్ ప్రభుత్వంలో 7వ ఉప ముఖ్యమంత్రిగా, వైద్య విద్య, వైద్య, ఆరోగ్య, కుటుంబ సంక్షేమ కేబినెట్ మంత్రిగా పనిచేస్తున్నారు.

అతను ఉత్తరప్రదేశ్ 17వ శాసనసభలో లా అండ్ జస్టిస్ కేబినెట్ మంత్రిగా కూడా పనిచేశాడు.అతను 2004 నుండి 2009 వరకు ఉన్నావ్ నియోజకవర్గం నుండి పార్లమెంటు లో‍క్‍సభ సభ్యుడుగా,2008 నుండి 2014 వరకు పార్లమెంట్ రాజ్యసభ సభ్యునిగా కూడా పనిచేసారు.2022 ఉత్తరప్రదేశ్ శాసనసభ ఎన్నికలలో, అతను లక్నో జిల్లాలోని, లక్నో కంటోన్మెంట్ శాసనసభ నియోజకవర్గం నుండి భారీ మెజారిటీతో గెలిచాడు. అతను ఉత్తర ప్రదేశ్‌లో తన వినయం ద్వారా అతని నియోజకవర్గం ప్రజలతో బాగా పాతుకుపోయిన సంబంధానికి పేరుగాంచిన ప్రముఖ నాయకుడిగా కనిపిస్తాడు.

## ప్రారంభ జీవితం, విద్య
అతను లక్నో విశ్వవిద్యాలయంలో ఉన్న రోజుల నుండి విద్యార్థి రాజకీయాలు, ప్రజా సేవలో క్రియాశీల సభ్యుడు.1990లో ప్రతిష్టాత్మకమైన లక్నో యూనివర్శిటీకి స్టూడెంట్స్ యూనియన్ అధ్యక్షుడిగా పనిచేశాడు.1987లో లక్నో యూనివర్సిటీ స్టూడెంట్స్ యూనియన్‌లో లా ఫ్యాకల్టీ ప్రతినిధిగా కూడా ఉన్నారు. కబడ్డీ, వాలీబాల్‌ తనకు ఇష్టమైన క్రీడలు.

## వ్యక్తిగత జీవితం
బ్రజేష్ పాఠక్ 1964 జూన్ 25న ఉత్తరప్రదేశ్‌లోని హర్దోయి జిల్లా మల్లవాన్ పట్టణంలో శ్రీ సురేష్ పాఠక్, శ్రీమతి కమ్లా పాఠక్ దంపతులకు జన్మించాడు. అతను నమ్రత పాఠక్‌ను వివాహం చేసుకున్నాడు. వారికి ముగ్గురు పిల్లలు వారిలో ఇద్దరు కుమార్తెలు ఒక కుమారుడు.

## రాజకీయ జీవితం
బ్రజేష్ పాఠక్ లక్నో విద్యార్థి రాజకీయాల నుండి,2004 సార్వత్రిక ఎన్నికలలో, బ్రజేష్ పాఠక్ ఉన్నావ్ లోక్ సభ నియోజకవర్గం నుండి దీపక్ కుమార్‌ను ఓడించి పార్లమెంటు సభ్యుడు అయ్యాడు.తరువాత 2008 నుండి 2014 వరకు రాజ్యసభ సభ్యుడుగా భాగమయ్యాడు.

2017లో, అతను సమాజ్‌వాదీ పార్టీ నుండి రవిదాస్ మల్హోతారాను ఓడించి లక్నో సెంట్రల్ నుండి ఎమ్మెల్యేగా ఎన్నికయ్యాడు. ఉత్తరప్రదేశ్ ప్రభుత్వంలో లా అండ్ జస్టిస్ క్యాబినెట్ మంత్రిగా నియమించబడ్డాడు. అతను 2017 మార్చి 19న లా, శాసనసభ, అదనపు శక్తి వనరులు, రాజకీయ పెన్షన్ల కేబినెట్ మంత్రిగా ప్రమాణ స్వీకారం చేశారు. 2019 ఆగస్టు 21న, యోగి ప్రభుత్వంలో మొదటి మంత్రివర్గ విస్తరణ తర్వాత, అతని పోర్ట్‌ఫోలియో శాసనసభ, న్యాయ, గ్రామీణ ఇంజనీరింగ్ సేవల మంత్రిగా మార్చబడింది. 2022 మార్చి 25న, అతను ఉత్తరప్రదేశ్ 7వ ఉప ముఖ్యమంత్రి అయ్యాడు.

అతను పార్లమెంటు సభ్యుడిగా ఉన్న సమయంలో, అతను పబ్లిక్ గ్రీవెన్స్ కమిటీ, లా అండ్ జస్టిస్ కమిటీ, బిజినెస్ అడ్వైజరీ కమిటీ, పబ్లిక్ అకౌంట్స్ కమిటీ, హోం మంత్రిత్వ శాఖ సభ్యుడు,డీలిమిటేషన్ కమిషన్ కన్సల్టేటివ్ కమిటీ సభ్యుడిగా కూడా ఉన్నారు. సభ్యుడు, విదేశీ వ్యవహారాల స్టాండింగ్ కమిటీ, ప్రివిలేజెస్ కమిటీ,బొగ్గు, ఉక్కుపై స్టాండింగ్ కమిటీ,ఫైనాన్స్ స్టాండింగ్ కమిటీ, ఎన్.సి.సి. పై జాతీయ కమిటీ సభ్యుడు. రైల్వేస్‌పై కమిటీ,పెట్రోలియం,సహజ వాయువు మంత్రిత్వ శాఖ కన్సల్టేటివ్ కమిటీ, హోం వ్యవహారాల కమిటీ,సాధారణ ప్రయోజనాల కమిటీ,హౌస్ కమిటీ సభ్యుడు, ఆరోగ్య. కుటుంబ సంక్షేమ కమిటీ ఛైర్మన్‌గా నామినేట్ అయ్యారు.

## మూలాలు

వర్గం:ఉత్తర ప్రదేశ్ ఉప ముఖ్యమంత్రులు
వర్గం:14వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన రాజ్యసభ సభ్యులు
వర్గం:జీవిస్తున్న ప్రజలు
ఐఫా జీవితకాల సాఫల్య పురస్కారం

ఐఫా జీవిత కాల సాఫల్య పురస్కారం అనేది భారతీయ సినిమా రంగంలో నటులకు అందించే ఒక పురస్కారం , ఇది అంతర్జాతీయ భారతీయ చలనచిత్ర అకాడమీ అవార్డులలో ఒకటి.

## పురస్కార గ్రహీతల జాబితా
ఈ అవార్డు గ్రహీతలు క్రింద ఇవ్వబడ్డారు.

## మూలాలు

వర్గం:జీవితకాల సాఫల్య పురస్కారాలు
చందర్ ప్రకాష్ జాంగ్రా

**చందర్ ప్రకాష్ జాంగ్రా**  హర్యానా రాష్ట్రానికి చెందిన మాజీ ఐఏఎస్ అధికారి & రాజకీయ నాయకుడు. ఆయన 2024 శాసనసభ ఎన్నికలలో అడంపూర్ నియోజకవర్గం నుండి ఎమ్మెల్యేగా ఎన్నికయ్యాడు.
## ఐఏఎస్ అధికారిగా
చందర్ ప్రకాష్ 1983లో హర్యానా సివిల్ సర్వీసెస్‌లో చేరి 1995లో ఐఏఎస్ గా పదోన్నతి పొంది 2017లో రాష్ట్ర సమాచార కమిషనర్‌గా పని చేశాడు.
## రాజకీయ జీవితం
చందర్ ప్రకాష్ జాంగ్రా ఐఏఎస్ అధికారి రిటైర్డ్ అయ్యి 2022లో భారత జాతీయ కాంగ్రెస్ పార్టీలో చేరి, పార్టీలో వివిధ హోదాల్లో పని చేసి  2024 ఎన్నికలలో అడంపూర్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి భవ్య బిష్ణోయ్ పై 1268 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
వసంతరావు దేశ్‌పాండే (రచయిత)

**వసంతరావు దేశ్‌పాండే** ఆదిలాబాదుకు చెందిన కథా రచయిత, నవలా రచయిత. ఇతడు తెలంగాణ రచయితల వేదిక ఆదిలాబాద్ జిల్లా శాఖకు అధ్యక్షునిగా పనిచేశాడు. 

## రచనలు
### నవలలు
# అడవి
# ఊరు
# భూమి గుండ్రంగానే ఉండాలి
# అనూహ్య
# కలనిజమాయె
### కథలు
# పెంటయ్య బాబాయి
# దర్పణం
# నల్లంచు తెల్లచీర
# పాముపైట
# పిరికివాడు
# మువ్వలసవ్వడి
# వీకెండ్ ప్రేయసి
## పురస్కారాలు
* తెలుగు విశ్వవిద్యాలయం - భాషా పురస్కారం - 2000
* అధికార భాషా సంఘం పురస్కారం - 2004
* తెలుగు విశ్వవిద్యాలయము - ప్రతిభా పురస్కారం - 2016
* తెలంగాణ రాష్ట్ర ఆవిర్భావ పురస్కారం - 2018
## మూలాలు

## బయటిలింకులు
* కథానిలయం జాలస్థలిలో వసంతరావు దేశ్‌పాండే జాలస్థలి

వర్గం:నవలా రచయితలు
వర్గం:తెలుగు కథా రచయితలు
వర్గం:ఆదిలాబాదు జిల్లా రచయితలు
అనూప్ ధనక్

**అనూప్ ధనక్**  హర్యానా రాష్ట్రానికి చెందిన రాజకీయ నాయకుడు. ఆయన ఉక్లానా నుండి రెండుసార్లు ఎమ్మెల్యేగా ఎన్నికై  మనోహర్ లాల్ ఖట్టర్ మంత్రివర్గలో కార్మిక శాఖ మాజీ మంత్రిగా (స్వతంత్ర బాధ్యత) పని చేశాడు.
## రాజకీయ జీవితం
అనూప్ ధనక్ ఇండియన్ నేషనల్ లోక్ దళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి లో 2014 శాసనసభ ఎన్నికలలో ఉక్లానా నుండి ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సీమా గైబీపూర్ పై సీమా గైబీపూర్ ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత జననాయక్ జనతా పార్టీ (జెజెపి)లో చేరి 2019 ఎన్నికలలో జెజెపి అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఆశా ఖేదర్ పై 23,693 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై, మనోహర్ లాల్ ఖట్టర్ మంత్రివర్గంలో ఆర్కియాలజీ & మ్యూజియంలు, కార్మిక శాఖ (స్వతంత్ర బాధ్యత)తో రాష్ట్ర మంత్రిగా పని చేశాడు. 

అనూప్ ధనక్ వ్యక్తిగత కారణాలతో 2024 ఆగస్ట్ 17న జననాయక్ జనతా పార్టీ (జెజెపి) అన్ని పదవులకు రాజీనామా చేసి, అనంతరం భారతీయ జనతా పార్టీలో చేరి, 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి నరేష్ సెల్వాల్ చేతిలో 28092 ఓట్ల తేడాతో ఓడిపోయాడు.
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:2019 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
అభిమన్యు సింగ్ సింధు

**అభిమన్యు సింగ్ సింధు **  హర్యానా రాష్ట్రానికి చెందిన రాజకీయ నాయకుడు. ఆయన 2014 శాసనసభ ఎన్నికలలో  నార్నాండ్ నుండి ఎమ్మెల్యేగా ఎన్నికై ఆర్థిక, రెవిన్యూ, ఎక్సైజ్, ప్రణాళిక, న్యాయ, సంస్థాగత ఆర్థిక & క్రెడిట్ నియంత్రణ, పునరావాస, పరిశ్రమల, కార్మిక, పర్యావరణ & అటవీ, పారిశ్రామిక శిక్షణ శాఖల మంత్రిగా పని చేశాడు.

## రాజకీయ జీవితం
అభిమన్యు సింగ్ సింధు బీజేపీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004లో రోహ్‌తక్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జాతీయ కాంగ్రెస్ అధ్యక్షుడిగా ఉన్న భూపీందర్ సింగ్ హుడా చేతిలో ఓడిపోయాడు. ఆయన ఆ తర్వాత 2005లో రోహ్‌తక్ నియోజకవర్గానికి జరిగిన ఉప ఎన్నికలో హుడా కుమారుడు దీపేందర్ సింగ్ హుడా చేతిలో ఓడిపోయి, అదే సంవత్సరంలో జరిగిన శాసనసభ ఎన్నికలలో నార్నాండ్ నియోజకవర్గంలో పోటీ చేసి ఓడిపోయాడు.   

అభిమన్యు సింగ్ సింధు రెండు పర్యాయాలు హర్యానా బీజేపీ యూనిట్ జనరల్ సెక్రటరీగా  పని చేసి 2005లో బీజేపీ జాతీయ కార్యదర్శిగా నియమితులయ్యాడు. ఆయన 2009 శాసనసభ ఎన్నికలలో నార్నాండ్ నుండి, అదే సంవత్సరంలో రోహ్‌తక్ లోక్‌సభ నియోజకవర్గానికి జరిగిన ఎన్నికలలో బీజేపీ అభ్యర్థిగా పోటీ చేసి ఓడిపోయాడు. అభిమన్యు సింగ్ 2012లో బిజెపి పంజాబ్ కో-ఇన్‌చార్జ్‌గా నియమితుడై రాష్ట్రంలో పంజాబ్ శాసనసభ ఎన్నికలలో శిరోమణి అకాలీదళ్ - బిజెపి కూటమి విజయానికి నాయకత్వం వహించడంలో కీలకంగా పని చేసి, 2012లో ఉత్తరాఖండ్ శాసనసభ ఎన్నికల మీడియా నిర్వహణలో, ఉత్తరప్రదేశ్ శాసనసభ ఎన్నికల ఎన్నికల నిర్వహణ బృందంలోసభ్యుడిగా పని చేశాడు.

అభిమన్యు సింగ్ 2013లో బీజేపీ జాతీయ అధికార ప్రతినిధిగా, ఉత్తరప్రదేశ్ కో-ఇన్‌చార్జ్‌గా నియమితుడయ్యాడు. ఆయన 2014లో హర్యానా శాసనసభ ఎన్నికలలో నార్నాండ్ నుండి ఎమ్మెల్యేగా ఎన్నికై మంత్రిగా పని చేశాడు. ఆయన 2017లో పంజాబ్ రాష్ట్రానికి భాజపా భాగస్వామ్య వ్యవహారాల ఇంచార్జ్‌గా,  26 డిసెంబర్ 2018న పంజాబ్, చండీగఢ్‌లకు బీజేపీ ఇంచార్జ్‌గా నియమితుడయ్యాడు. ఆయన ఆ తరువాత 2019, 2024 శాసనసభ ఎన్నికలలో ఓడిపోయాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
నరేష్ సెల్వాల్

**నరేష్ సెల్వాల్**  హర్యానా రాష్ట్రానికి చెందిన రాజకీయ నాయకుడు. ఆయన 2009, 2024 శాసనసభ ఎన్నికలలో  ఉక్లానా నుండి ఎమ్మెల్యేగా ఎన్నికయ్యాడు.
## రాజకీయ జీవితం
నరేష్ సెల్వాల్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 ఎన్నికలలో ఉక్లానా నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఐఎన్ఎల్‌డీ అభ్యర్థి సీమా దేవిపై 3,738 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 2014, 2019  ఎన్నికలలో ఓడిపోయి 2024 ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అనూప్ ధనక్ పై 28092 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
వినోద్ భయానా

**వినోద్ భయానా**  హర్యానా రాష్ట్రానికి చెందిన రాజకీయ నాయకుడు. ఆయన హన్సి నుండి మూడుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
వినోద్ భయానా కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2000 శాసనసభ ఎన్నికలలో హన్సి నుండి కాంగ్రెస్ అభ్యర్థిగా పోటీ చేసి ఓడిపోయాడు. ఆయనకు 2005లో కాంగ్రెస్ టికెట్ దక్కకపోవడంతో స్వతంత్ర అభ్యర్థిగా పోటీ చేసి ఓడిపోయాడు.   వినోద్ భయానా ఆ తరువాత హర్యానా జనహిత్ కాంగ్రెస్ పార్టీలో చేరి 2009 శాసనసభ ఎన్నికలలో హన్సి నుండి ఆ పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి చత్తర్ పాల్ సింగ్ పై 6,283 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

వినోద్ భయానా 2014 శాసనసభ ఎన్నికలలో హన్సి నుండి కాంగ్రెస్ అభ్యర్థిగా పోటీ చేసి ఓడిపోయి ఆ తరువాత 2018లో భారతీయ జనతా పార్టీలో చేరి, 2019 శాసనసభ ఎన్నికలలో హన్సి నుండి బీజేపీ అభ్యర్థిగా పోటీ చేసి తన సమీప ప్రత్యర్థి జననాయక్ జనతా పార్టీ అభ్యర్థి  రాహుల్ మక్కర్ పై 22,260 ఓట్ల మెజారిటీతో గెలిచి రెండోసారి, 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి రాహుల్ మక్కర్ పై 21,460 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
రణ్‌ధీర్ సింగ్ గాంగ్వా

**రణ్‌ధీర్ సింగ్ గాంగ్వా**  హర్యానా రాష్ట్రానికి చెందిన రాజకీయ నాయకుడు. ఆయన  హర్యానా శాసనసభకు మూడుసార్లు ఎమ్మెల్యేగా ఎన్నికై, 4 నవంబర్ 2019 నుండి 17 అక్టోబర్ 2024 వరకు హర్యానా శాసనసభ డిప్యూటీ స్పీకర్‌గా, 17 అక్టోబర్ 2024 నుండి నయాబ్ సింగ్ సైనీ మంత్రివర్గంలో పబ్లిక్ హెల్త్ ఇంజనీరింగ్, పబ్లిక్ వర్క్స్ (భవనం & రోడ్లు) మంత్రిగా ఉన్నాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:2019 హర్యానా శాసన సభ్యులు
గుళ్లపల్లి నారాయణమూర్తి

right|thumb|250px|
గుళ్లపల్లి నారాయణమూర్తి  నాటకకర్త, రచయిత, జాతీయవాది. అతను వృత్తిరీత్యా వైద్యుడు.

## జీవిత విశేషాలు
మహాత్మాగాంధీ పిలుపునందుకుని డాక్టర్‌ గుళ్లపల్లి నారాయణమూర్తి, కోరుకొండ బుచ్చిరాజు తో పాటు ఉప్పు సత్యాగ్రహ ఉద్యమంలో కీలకంగా వ్యవహరించాడు. బ్రిటీష్‌ పాలకులు బుచ్చిరాజును 1930 మార్చి 20న అరెస్టు చేసి తొలుత బరంపురం జైలుకు తరలించారు. తరువాత అక్కడ నుంచి బళ్లారి జైలుకు పంపారు. గుళ్లపల్లి నారాయణమూర్తిని కూడా ఇదే నెలలో అరెస్టు చేసి అలిపూర్‌ (బెంగాల్‌), బళ్లారి జైళ్లలో ఆరు నెలలపాటు నిర్బంధించారు. తరువాత 1932 ఫిబ్రవరి 18న అరెస్టు చేసి మద్రాసు జైలుకు పంపారు. 1941 మార్చి నెలలో ఆయన మరోసారి అరెస్టు అయ్యారు. గుళ్లపల్లి నారాయణమూర్తి అనేక రచనలు కూడా చేశాడు. విడాకులు, ఆకలి, ఆంధ్రజ్యోతి నాటకాలను రాశాడు. నటుడిగా కూడా రాణించారు. ఆయనను జ్యోతి పంతులుగా పిలిచేవారు. తన మిత్రులందరినీ ఈ నాటకాల్లో పాత్రధారులుగా చేసి, బ్రిటీష్‌వారికి వ్యతిరేకంగా ప్రజల్లో చైతన్యం తెచ్చారు. 

స్వాతంత్య్రోద్యమ కాలంలోనే ఆంధ్రోద్యమం, తెలంగాణా రైతాంగ పోరాటం కొనసాగాయి. వాటిని ప్రతిబింబిస్తూ అతను 'ఆంధ్రజ్యోతి', నాటకాన్ని రాసాడు.

స్వాతంత్య్ర ఉద్యమానికి వెన్నుదన్నుగా నిలిచిన గ్రంథాలయ ఉద్యమంతో ప్రభావితమైన కోరుకొండ లింగమూర్తి 1936లో అనకాపల్లిలో శారదా గ్రంథాలయాన్ని నెలకొల్పారు. డాక్టర్‌ గుళ్లపల్లి నారాయణమూర్తి, ఉప్పల శ్రీరామ్మూర్తి, గ్రంధి రమణయ్యబాబులు ఈ గ్రంథాలయ ఏర్పాటులో కీలకపాత్ర పోషించారు.

## రచనలు

* ఆరోగ్య శాస్త్రము

## వ్యక్తిగత జీవితం
అతని కుమార్తె పి.శ్రీదేవి (1929-1961) ప్రముఖ తెలుగు రచయిత్రి.

## మూలాలు

## బాహ్య లంకెలు

* https://kathanilayam.com/writer/30

వర్గం:తెలుగువారిలో వైద్యులు
వర్గం:ఆంధ్రప్రదేశ్ స్వాతంత్ర్య సమర యోధులు
వర్గం:తెలుగు రచయితలు
ఉదారి నారాయణ

**ఉదారి నారాయణ**తెలంగాణ రాష్ట్రం ఆదిలాబాదు జిల్లా కు చెందిన కవి,ఉపాధ్యాయుడు 
జిల్లాలో గిరిజన సంక్షేమ శాఖ 
ఆశ్రమ ఉన్నత పాఠశాలల్లో  తెలుగు పండితులు విధులు నిర్వర్తిస్తున్నాడు.

## విశేషాలు
ఇతడు ఆదిలాబాద్ జిల్లా, తాంసీ మండలం, బండల్‌నాగపూర్ గ్రామానికి చెందిన వాడు. ఉమ్మడి ఆదిలాబాదు జిల్లా నుండి తెలుగు సాహిత్యంలో  పి.హెచ్.డి. పట్టా పొందినవారిలో మొదటి వ్యక్తి. ఇతడు అనేక వచన కవితలను వ్రాశాడు. అంతే కాకుండా అనేక రేడియో నాటికలు, వ్యాసాలు, సమీక్షలు, తెలంగాణ ఉద్యమ పాటలు వ్రాసి అనేక పత్రికలలో ప్రచురించాడు. పొక్కిలి, అలుగు దుంకిన అక్షరం, తంగేడువనం, తొలిపొద్దు, మట్టి ముద్ర వంటి కవితా సంకలనాలలో ఇతని కవితలు చోటు చేసుకున్నాయి. ఇతని కవితలు కొన్ని ఇంగ్లీషు, హిందీ భాషలలోనికి అనువాదమయ్యాయి. జిల్లాకు చెందిన "దళిత రచయితల, కళాకారుల మేధావుల ఐక్య వేదిక", "సాహితీ మిత్రమండలి", "నాగదాసు స్మారక సాహితీ సంస్థ", "తెలంగాణా రచయితల వేదిక" మొదలైన అనేక సంస్థలతో ఇతనికి అనుబంధం ఉంది.

## రచనలు

* ఆకుపచ్చని ఎడారి (కవితా సంపుటి)
* యాల్లైంది (కవితా సంపుటి)
* మాగిపొద్దు (కవితా సంపుటి)
* ఎల్గడి (సంపాదకత్వం - ఆదిలాబాద్ జిల్లా తెలంగాణ ఉద్యమ కవితా సంకలనం)
* అరుగుమీది ముచ్చట్లు ( రేడియో లఘు నాటికల సంపుటి)
* ఆదిలాబాద్ జిల్లా సాహిత్య చరిత్ర (తెలంగాణ సాహిత్య అకాడమీ ప్రచురణ)
## పురస్కారాలు
ఇతని సాహిత్యకృషిని చూచి అనేక సాహిత్య సంస్థలు ఇతడిని పురస్కారాలతో, బహుమతులతో సత్కరించాయి. వాటిలో కొన్ని:
* తేజ ఆర్ట్స్ క్రియేషన్స్ ఉత్తమ సాహితీ పురస్కారం
* సోమ సీతారాములు సాహిత్య పురస్కారం
* కలహంస సాహిత్య పురస్కారం
* వట్టికోట ఆళ్వారుస్వామి కవితల పోటీలో ప్రత్యేక బహుమతి
* దాశరథి రంగాచార్య స్మారక కవితల పోటీలో తృతీయ బహుమతి
* 'మళ్ళీ మనిషిలోకి' కవితా సంపుటికి వచన కవిత్వంలో తెలంగాణ సారస్వత పరిషత్తు పురస్కారం (2025)
## మూలాలు

వర్గం:ఆదిలాబాదు జిల్లా రచయితలు
వర్గం:తెలంగాణ కవులు
హ్యూ డంకన్

**హ్యూ డంకన్** (1898, ఆగస్టు 26 &#x2013; 1964, ఆగస్టు 31) న్యూజిలాండ్ క్రికెట్ ఆటగాడు. అతను 1921 - 1925 మధ్యకాలంలో ఒటాగో తరపున తొమ్మిది ఫస్ట్-క్లాస్ మ్యాచ్‌లు ఆడాడు.

కొన్నిసార్లు ఇన్నింగ్స్‌ను ప్రారంభించిన కుడిచేతి వాటం బ్యాట్స్‌మన్. డంకన్ అత్యధిక స్కోరు 1922–23లో కాంటర్‌బరీపై 67 పరుగులు. అతను 1924-25లో ఒటాగో మొదటి ప్లంకెట్ షీల్డ్ -విజేత జట్టులో సభ్యుడు.

డంకన్ ఫస్ట్-క్లాస్ కెరీర్ ముగిసిన తర్వాత, అతను తన స్వస్థలమైన ఆక్లాండ్‌కు తిరిగి వచ్చాడు, అక్కడ అతను పార్నెల్ క్లబ్‌కు అనేకసార్లు కెప్టెన్‌గా వ్యవహరించాడు. అతను ఆక్లాండ్ క్రికెట్ జట్టుకు సెలెక్టర్‌గా, ఆక్లాండ్ క్రికెట్ అసోసియేషన్ ఛైర్మన్‌గా కొన్ని సంవత్సరాలు పనిచేశాడు. 1946లో అతను వెల్లింగ్టన్‌కు వెళ్లాడు, అక్కడ అతను 1946 నుండి 1949 వరకు ఏకైక సెలెక్టర్‌గా ఉన్నాడు. వెల్లింగ్టన్ క్రికెట్ అసోసియేషన్ అధ్యక్షుడిగా పనిచేశాడు.

డంకన్ వెల్లింగ్టన్‌లోని మెర్కాంటైల్, జనరల్ ఇన్సూరెన్స్ కంపెనీకి మేనేజింగ్ డైరెక్టర్‌గా ఉన్నారు, 1950 నుండి 1962 వరకు భూకంపం, యుద్ధ నష్టం కమిషన్‌లో సభ్యుడు. 1951 నుండి 1962 వరకు కార్మికుల పరిహార బోర్డు సభ్యుడు. అతని భార్య మినా 1960లో మరణించింది. అతను 1962లో పదవీ విరమణ చేసాడు. బ్లెన్‌హీమ్‌కు వెళ్లాడు, అక్కడ అతను 1964 ఆగస్టులో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1964 మరణాలు
వర్గం:1898 జననాలు
హ్యారీ గాడ్‌బీ

**హ్యారీ ఈడెన్ గాడ్‌బీ** (1847, జూలై 2 &#x2013; 1911) న్యూజిలాండ్ క్రికెట్ ఆటగాడు. అతను ఒటాగో కోసం రెండు (1874-75, 1875-76 సీజన్‌లలో ఒక్కోదానిలో ఒకటి) ఫస్ట్-క్లాస్ మ్యాచ్‌లు ఆడాడు.

గాడ్‌బీ 1847లో కెంట్‌లోని రామ్‌స్‌గేట్‌లో ఇంగ్లాండ్‌లోని చర్చ్ ఆఫ్ ఇంగ్లండ్ పూజారి కొడుకుగా జన్మించాడు. అతను విల్ట్‌షైర్‌లోని మార్ల్‌బరో కాలేజీలో చదువుకున్నాడు. అతని సోదరుడు మైఖేల్ గాడ్‌బీ కూడా ఒటాగో తరపున క్రికెట్ ఆడాడు. గాడ్‌బీ 1911లో ఆస్ట్రేలియాలో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1911 మరణాలు
వర్గం:1847 జననాలు
విలియం గొల్లర్

**విలియం జేమ్స్ గొల్లర్** (1858, మార్చి 11 &#x2013; 1916, ఆగస్టు 31) ఆస్ట్రేలియాలో జన్మించిన క్రికెట్ ఆటగాడు. అతను 1890-91 సీజన్‌లో ఒటాగో తరపున న్యూజిలాండ్‌లో ఒక ఫస్ట్-క్లాస్ మ్యాచ్ ఆడాడు.

గొల్లర్ 1858లో టాస్మానియా కాలనీలోని హోబర్ట్‌లో జన్మించాడు. అతను బేకర్‌గా పనిచేశాడు. డునెడిన్‌లోని అల్బియన్ క్రికెట్ క్లబ్‌లో సభ్యుడు. 1916లో 58 ఏళ్ల వయస్సులో ఆయన మరణించిన తర్వాత 1917లో *విస్డెన్ క్రికెటర్స్ అల్మానాక్* ఎడిషన్‌లో సంస్మరణ ప్రచురించబడింది.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1916 మరణాలు
వర్గం:1858 జననాలు
లెస్లీ గైల్స్

**లెస్లీ ఆల్బర్ట్ గైల్స్** (1906, జనవరి 2 &#x2013; 1981, జూన్ 1) న్యూజిలాండ్ క్రీడాకారుడు. అతను 1929/30లో ఒటాగో తరపున ఒక ఫస్ట్-క్లాస్ క్రికెట్ మ్యాచ్ ఆడాడు.

గైల్స్ 1906లో క్రైస్ట్‌చర్చ్‌లో జన్మించాడు. అతను డునెడిన్‌లోని ఒటాగో బాలుర ఉన్నత పాఠశాలలో చదువుకున్నాడు. తరువాత రైల్వే పరిశ్రమలో పనిచేశాడు. క్రికెట్‌తో పాటు, అతను ఒటాగో కోసం రగ్బీ యూనియన్‌ను ఆడాడు. 1927 - 1931 మధ్యకాలంలో ప్రావిన్స్ కోసం 17 ప్రాతినిధ్య మ్యాచ్‌లలో ఆడాడు. 1981లో అతని మరణం తరువాత, సంస్మరణలు *న్యూజిలాండ్ క్రికెట్ అల్మానాక్*, తరువాతి సంవత్సరం *విస్డెన్‌లో* ప్రచురించబడ్డాయి.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1981 మరణాలు
వర్గం:1906 జననాలు
ఆల్‌ఫ్రెడ్ క్లార్క్

**ఆల్‌ఫ్రెడ్ ఎడ్వర్డ్ క్లార్క్** (1868, ఏప్రిల్ 6 - 1940, సెప్టెంబరు 16) ఆస్ట్రేలియా క్రికెట్ ఆటగాడు. అతను 1889-90 సీజన్ నుండి 1891-92 వరకు ఆస్ట్రేలియాలో న్యూ సౌత్ వేల్స్ తరపున 1893-94 నుండి 1901-02 వరకు న్యూజిలాండ్‌లోని ఒటాగో, వెల్లింగ్టన్ కొరకు ఫస్ట్-క్లాస్ క్రికెట్ ఆడాడు.

క్లార్క్ 1868లో ఆస్ట్రేలియాలోని సర్రీ హిల్స్‌లో జన్మించాడు. 1890ల ప్రారంభంలో న్యూజిలాండ్‌కు వెళ్లిన తర్వాత అతను జాతీయ జట్టుకు టెస్ట్ హోదా ఇవ్వడానికి ముందు సంవత్సరాలలో ఆడాడు. న్యూజిలాండ్‌లో జరిగిన ఫస్ట్‌క్లాస్ మ్యాచ్‌కు అంపైర్‌గా కూడా వ్యవహరించాడు. అతను 1940లో వెల్లింగ్టన్‌లో మరణించాడు.

## మూలాలు

## బాహ్య లింకులు
* 

వర్గం:ఆస్ట్రేలియా క్రికెట్ క్రీడాకారులు
వర్గం:1940 మరణాలు
వర్గం:1868 జననాలు
రాజ్‌బీర్ సింగ్ ఫర్తియా

**రాజ్‌బీర్ సింగ్ ఫర్టియా**  హర్యానా రాష్ట్రానికి చెందిన రాజకీయ నాయకుడు. ఆయన 2024 శాసనసభ ఎన్నికలలో లోహారు నుండి ఎమ్మెల్యేగా ఎన్నికయ్యాడు.
## రాజకీయ జీవితం
రాజ్‌బీర్ సింగ్ ఫర్టియా 2024 ఎన్నికలలో లోహారు నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జై ప్రకాష్ దలాల్‌పై 792 ఓట్ల స్వల్ప మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
రణ్‌ధీర్ పరిహార్

**రణ్‌ధీర్ పరిహార్ **  హర్యానా రాష్ట్రానికి చెందిన రాజకీయ నాయకుడు. ఆయన 2024 శాసనసభ ఎన్నికలలో నల్వా నుండి ఎమ్మెల్యేగా ఎన్నికయ్యాడు.
## రాజకీయ జీవితం
రణ్‌ధీర్ పరిహార్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2019 ఎన్నికలలో నల్వా నుండి బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి రణ్‌ధీర్ సింగ్ గాంగ్వా చేతిలో 9,672 ఓట్ల తేడాతో ఓడిపోయాడు. ఆయన 2024 ఎన్నికలలో నల్వా నుండి బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి అనిల్ మన్ పై 12,144 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 66330 ఓట్లతో విజేతగా నిలవగా, అనిల్ మాన్ కి 54186 ఓట్లు వచ్చాయి.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
థామస్ ఫ్రీమాన్

**థామస్ ఆల్‌ఫ్రెడ్ ఫ్రీమాన్** (1923, ఏప్రిల్ 16 &#x2013; 2003, జూన్ 20) న్యూజిలాండ్ క్రికెట్ ఆటగాడు. అతను 1943-44, 1949-50 సీజన్ల మధ్య ఒటాగో తరపున పదిహేడు ఫస్ట్-క్లాస్ మ్యాచ్‌లు ఆడాడు.

ఫ్రీమాన్ 1923లో ఒటాగోలోని బాల్‌క్లూతాలో జన్మించాడు.  డునెడిన్‌లోని ఒటాగో బాలుర ఉన్నత పాఠశాలలో చదువుకున్నాడు. అతను ఉపాధ్యాయుడిగా పనిచేశాడు. 2003లో అతని మరణం తరువాత 2004 *న్యూజిలాండ్ క్రికెట్ అల్మానాక్‌లో* ఒక సంస్మరణ ప్రచురించబడింది. ఫ్రీమాన్ కుమారుడు, బారీ ఫ్రీమాన్ కూడా ఒటాగో తరపున ఆడాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:2003 మరణాలు
వర్గం:1923 జననాలు
తారక రామా తీర్థ సాగరం ప్రాజెక్టు

alt=ప్రాజెక్టు వివరాలతో పటం|thumb|258x258px|ప్రాజెక్టు వివరాలతో పటం
alt=నెల్లిమర్ల సమీపంలో చంపావతి|thumb|నెల్లిమర్ల సమీపంలో చంపావతి|255x255px
**తారక రామా తీర్థ సాగరం ప్రాజెక్టు**, చంపావతి నది నీటిని విజయనగరం జిల్లా వ్యవసాయం, తాగునీటి అవసరాల కొరకు వినియోగించటానికి తలపెట్టిన నీటిపారుదల ప్రాజెక్టు. దీనికి 2005 లో శంకుస్థాపన చేయగా, 2024 లో ఇంకా పనులు కొనసాగుతున్నాయి.

## వివరాలు
వై.యస్. రాజశేఖరరెడ్డి ప్రభుత్వం జలయజ్ఞం కార్యక్రమంలో భాగంగా ఈ ప్రాజెక్టు నిర్మాణాన్ని 2005 లో ప్రారంభించారు. బ్యారేజు ద్వారా చంపావతి నీటిని కాలువకు మళ్లించి, నిర్మిస్తున్న జలాశాయంలో నిల్వచేస్తారు. ఈ జలాశయం నుండి, విజయనగరం నగరానికి తాగునీరు, 25,000 ఎకరాలకు సాగు నీరు, భోగాపురం విమానాశ్రయానికి నీరు సరఫరా చేస్తారు.

### ఆనందపురం బ్యారేజు
ఆనందపురం గ్రామం వద్ద నీటిని మళ్లించే 184 మీటర్ల బ్యారేజు పనులు పూర్తిచేసారు. ప్రాజెక్టులో మిగతా పనులు పూర్తికాకపోవడం వలన ఈ బ్యారేజు వాడకంలో లేదు.

### మళ్లింపు కాలువ
నీటిని నూతనంగా నిర్మిస్తున్న జలాశయానికి తరలించడానికి, 13.8 కిలోమీటర్ల కాలువ నిర్మించాల్సి ఉంది. ఇందులో ఒక కిలోమీటరు పొడవు గల సొరంగాన్ని రామతీర్థం సమీపంలో కొండల వద్ద తవ్వాల్సిఉంది.

### జలాశయం
కుమిలి, సరిపల్లి, సీతారామునిపేట గ్రామాలను ఆనుకొని జలాశాయాన్ని నిర్మిస్తున్నారు. దీనికి 9 కిలోమిటర్ల పొడువు గల డ్యాము, మూడు డైక్‌లు నిర్మిస్తున్నారు.

### భూ సేకరణ
ప్రాజెక్టు నిర్మాణానికి, 3,448 ఎకరాలు అవసరం. అందులో ఇంకా 230 ఎకరాలు సేకరించాల్సి ఉంది.

## వివాదాలు
ప్రాజెక్టు వ్యయం రూ. 200 కోట్ల నుండి, రూ. 800 కోట్లకు పెరిగి, నిర్మాణం పదే పదే ఆలస్యం కావడంతో, భూ సేకరణ వలన నష్టపోయిన కుటుంబాలు, ఆనకట్ట రైతులు ఆందోళనలు చేసారు.

## మూలాలు

వర్గం:విజయనగరం జిల్లా
వర్గం:ఆనకట్టలు
వర్గం:ఆంధ్రప్రదేశ్ జలాశయాలు
ప్రాచీ మిశ్రా

**ప్రాచీ మిశ్రా రాఘవేంద్ర** (జననం 1988 ఫిబ్రవరి 11) ఒక భారతీయ నటి, మోడల్ అందాల పోటీ టైటిల్ హోల్డర్. ఆమె ఫెమినా మిస్ ఇండియా ఎర్త్ 2012 కిరీటాన్ని గెలుచుకుంది. మిస్ ఎర్త్ 2011లో భారత దేశానికి ప్రాతినిధ్యం వహించింది. ఫెమినా మిస్ ఇండియా 2012 ఉప పోటీలలో ఆమె మిస్ కాన్జెనియాలిటీ కిరీటాన్ని కూడా గెలుచుకుంది.

## ప్రారంభ జీవితం
ప్రాచీ మిశ్రా ఉత్తరప్రదేశ్ లో పుట్టి పెరిగింది. ఆమె మథురలోని హిందూస్తాన్ కాలేజ్ ఆఫ్ సైన్స్ అండ్ టెక్నాలజీ నుండి కంప్యూటర్ సైన్స్ లో బ్యాచిలర్ ఆఫ్ టెక్నాలజీని పూర్తి చేసింది. ఆమె మహారాష్ట్రలోని పూణేలో సింబయాసిస్ ఇన్స్టిట్యూట్ ఆఫ్ మేనేజ్మెంట్ స్టడీస్ నుండి బ్యాంకింగ్ లో పోస్ట్ గ్రాడ్యుయేట్ డిప్లొమా కూడా పూర్తి చేసింది.

## వ్యక్తిగత జీవితం
ఆమె నటుడు మహత్ రాఘవేంద్ర ను 2020 ఫిబ్రవరి 1న వివాహం చేసుకుంది. వారికి కుమారుడు ఆదియామన్ రాఘవేంద్ర 2021 జూన్ 7న జన్మించాడు.

## ఫెమినా మిస్ ఇండియా
ప్రాచీ మిశ్రా ఫెమినా మిస్ ఇండియా పోటీలో ప్రవేశించి ఫెమినా మిస్ భారత ఎర్త్ బిరుదును గెలుచుకుంది. ఫెమినా మిస్ ఇండియా 2012 ఉప పోటీలలో ఆమె మిస్ కాన్జెనియాలిటీ కిరీటాన్ని కూడా గెలుచుకుంది. ఆమె 2011లో పూణేలో రేడియో మిర్చి బ్యూటీ క్వీన్ అవార్డును కూడా గెలుచుకుంది.
## మిస్ ఎర్త్ 2012
ఫిలిప్పీన్స్ లోని మనీలాలో జరిగిన మిస్ ఎర్త్ 2012లో ప్రాచీ మిశ్రా భారతదేశానికి ప్రాతినిధ్యం వహించింది. ఆమె మిస్ ఎర్త్ 2012లో గ్రూప్ 1లో మిస్ ఫ్రెండ్షిప్ కోసం బంగారు పతకాన్ని గెలుచుకుంది.  మిస్ కాన్జెనియాలిటీ 2012 కిరీటాన్ని పొందింది.

## మూలాలు

వర్గం:జీవిస్తున్న ప్రజలు
వర్గం:ఫెమినా మిస్ ఇండియా విజేతలు
వర్గం:1988 జననాలు
అడువాల సుజాత

**అడువాల సుజాత** తెలంగాణకు చెందిన కవయిత్రి, పరిశోధకురాలు, విమర్శకురాలు, తెలుగు ఉపాధ్యాయురాలు. వివిధ రంగాల్లో సేవలందిస్తున్న మహిళలను రుద్రమ సాహితీ స్రవంతి రాష్ట్ర అధ్యక్షురాలిగా సేవలందిస్తుంది.

## జీవిత విశేషాలు
అడువాల సుజాత కరీంనగర్‌ జిల్లా, జగిత్యాల పట్టణంలో చేనేత కార్మికుల ఇంట సత్తెమ్మ, రాజన్న దంపతులకు ఆరుగురు సంతానంలో రెండవ సంతానంగా జన్మించింది. ఈమెకు ఒక అక్క ఒక చెల్లెలు, ముగ్గురు తమ్ముళ్లు ఉన్నారు. ఆమె మిషన్ కుట్టుకుంటూ తన కుంటుంబానికి సహకరిస్తూనే  ఇంటర్ వరకు చదివింది. 1989లో కోరుట్లకు చెందిన మచ్చ రవీందర్‌తో వివాహం జరిగింది.  వివాహానంతరం కూడా బీడీలు చుట్టుకునేది. ఇద్దరు కుమారులు పుట్టిన తరువాత విద్యాకాంక్షతో మరలా విద్యాభ్యాసాన్ని కొనసాగించింది. వరంగల్ లో  తెలుగు సబ్జెక్ట్‌ తీసుకొని బి.పి. (లిట్‌)చేసింది.  హన్మకొండలో తెలుగు పండిత శిక్షణ (టి.పి.టి) కూడా తీసుకుంది. ఉస్మానియా విశ్వ విద్యాలయంలో ఎం.ఏ. తెలుగు పూర్తి చేసింది. ‘**తెలంగాణా పోరాట నవలల్లో స్త్రీ**’ అన్న అంశంపై పరిశోధన చేసి ఎం.ఫిల్‌ పట్టా పొందింది. 2002లో ప్రభుత్వ తెలుగు ఉపాధ్యాయురాలిగా ఉద్యోగం సంపాదించింది. తర్వాత  ‘డాక్టర్‌ పి. యశోదారెడ్డి కథలు – సమగ్ర పరిశీలన’ అన్న అంశంపై పరిశోధన చేసి పిహెచ్‌.డి. పట్టా అందుకుంది. ఈ రెండూ కాకతీయ విశ్వవిద్యాలయ పరిధిలో సాగించిన పరిశోధనాంశాలే. ఆ తర్వాత మద్రాస్‌ యూనివర్సిటీ నుండి డి.లిట్‌ కూడా పూర్తి చేసింది.

## సాహితీ ప్రస్థానం
ఆమె అనేక  కవి సమ్మేళనాలలో కవయిత్రిగా పాల్గొంది. ఆమె రాసిన అనేక  సందర్భోచిత వ్యాసాలు  పత్రికలలో ప్రచురితమయ్యాయి. నానీల కనయిత్రిగా ‘మట్టి మల్లెలు’ తో నానీల అతి పెద్ద కుటుంబంలో స్థానం సంపాదించుకుంది.  రాష్ట్రీయ ఉపాధ్యాయ పండిత పరిషత్‌ జిల్లా శాఖ ఉపాధ్యక్షురాలుగా, తెలంగాణా రచయితల వేదిక, కరీంనగర్‌ జిల్లా శాఖకు కోశాధికారిగా, సమైక్య సాహితీ సంస్థకు కార్యవర్గం సభ్యురాలిగా, భారతీ సాహిత్య సమితి, కోరుట్ల సంస్థకు శాశ్వత సభ్యురాలిగా వివిధ సాహితీ సేవా కార్యక్ర మాల్లో ‘నేను సైతం’ అంటూ తన స్థానాన్ని పదిల పరచు కుంటూ సాహిత్య ప్రస్థానం సాగిస్తుంది. 

## రచనలు

# మట్టిమల్లెలు (నానీలు)
# తెలంగాణ పోరాటనవలల్లో స్త్రీ (ఎం.ఫిల్. సిద్ధాంతగ్రంథం)
# యశోదారెడ్డి కథలు - సమగ్ర పరిశోధన (పి.హెచ్.డి.సిద్ధాంతగ్రంథం)
# కసమలా కాస్త వినుమా (వచనకవిత)
# వ్యాసపారిజాతం (సాహిత్య వ్యాసాలు)
# విలోకనం (సాహిత్య వ్యాసాలు)
# బతుకమ్మ పాటలు
# తెలంగాణ భాష – సంస్కృతి – మరి కొన్ని వ్యాసాలు
# దేశభక్తి గీతాలు
# అంతా రామమయం (సంపాదకత్వం కవితా సంకలనం)
## బిరుదులు
* సాహిత్యశ్రీ
* పరిశోధక కళిక
* కవితాభారతి
* సాహితీజ్యోత్స్న
## పదవులు
* వ్యవస్థాపక అధ్యక్షురాలు - రుద్రమ సాహితీ స్రవంతి
## మూలాలు

వర్గం:తెలంగాణ కవయిత్రులు
వర్గం:కరీంనగర్ జిల్లా కవులు
వర్గం:1970 జననాలు
వర్గం:జీవిస్తున్న ప్రజలు
అంకితా షోరే

**అంకిత షోరే**, ఒక భారతీయ నటి, మోడల్, అందాల పోటీ టైటిల్ హోల్డర్. మిస్ ఇంటర్నేషనల్ 2011లో భారతదేశానికి ప్రాతినిధ్యం వహించింది. ఆమె ఫెమినా మిస్ ఇంటర్నేషనల్ 2011 కిరీటాన్ని గెలుచుకుంది. ఆమె కెనడియన్ డాక్యుమెంటరీ ది వరల్డ్ బిఫోర్ హర్ లో నటించింది. దీనిని అనురాగ్ కశ్యప్ సమర్పించగా, నిషా పహుజా రచించి దర్శకత్వం వహించింది.

## ప్రారంభ జీవితం
అంకిత, అరుణ్ షోరే, నీలం షోరే దంపతులకు జన్మించింది. ఆమె తండ్రి భారత సైన్యంలో, తల్లి సైనిక పాఠశాలలో ఉద్యోగులు. ఆమె బాల్యం దేశంలోని లడఖ్ వద్ద ఒక బౌద్ధ మఠంలో చాలా సంవత్సరాలు గడిచింది. ఆ తరువాత ఆమె ఎన్ఎస్డి థియేటర్ డైరెక్టర్ రషీద్ అన్సారీ ఆధ్వర్యంలో న్యూఢిల్లీలో నాటక శిక్షణ పొందింది.

ఆమె ఢిల్లీ విశ్వవిద్యాలయం నుండి చరిత్ర హానర్స్ లో పట్టభద్రురాలైంది, అక్కడ ఆమె అగ్రశ్రేణి విద్యార్థి.
## కెరీర్
ఫెమినా మిస్ ఇండియా ఇంటర్నేషనల్ పోటీలో గెలిచినప్పటి నుండి, 2011లో ఆమె బ్రాండ్ ఉత్పత్తులకు ప్రతినిధిగా పనిచేసింది.

ఆమె ఆభరణాల బ్రాండ్ గీతాంజలి జ్యువెలరీకి ప్రతినిధిగా ఉన్న మొదటి మిస్ ఇండియా, మోడల్. ఆమె టిసినో గడియారాలు, అరుదైన వారసత్వ, ఒక పెళ్లి వస్త్ర దుకాణానికి కూడా ప్రాతినిధ్యం వహిస్తుంది.
### మోడలింగ్
2012లో, అంకిత వివిధ ఫ్యాషన్ షోలలో నడిచింది, ఇందులో మనీష్ మల్హోత్రా మిజ్వాన్ సొనెట్స్ ఇన్ ఫాబ్రిక్ షో ఓపెనర్ గా, బిపాసా బసు ఇండియా ఇంటర్నేషనల్ జ్యువెల్లరీ వీక్ లో జరిగింది.

ఆమె యాంబీ వ్యాలీ ఇండియా బ్రైడల్ ఫ్యాషన్ వీక్ 2012 లో జెజె వలయా, తరుణ్ తహిలియాని కోసం బ్రాండ్ అంబాసిడర్ గా వ్యవహరించింది.

2013లో, ఆమె లాక్మే ఫ్యాషన్ వీక్ రాకీ ఎస్ కోసం, విల్స్ లైఫ్స్టైల్ ఇండియా ఫ్యాషన్ వీక్ 2013లో అంజు మోడీ కోసం,, అక్షయ్ కుమార్, సోనాక్షి సిన్హాలతో గీతాంజలి జ్యువెలరీ కోసం నడిచింది.

2016 ఫ్రెంచ్ యూరోపియన్ ఇండియన్ ఫ్యాషన్ వీక్ లో, ఆమె నరేంద్ర కుమార్ కోసం నడిచింది.

### హోస్టింగ్
2012లో రణబీర్ కపూర్, షారుఖ్ ఖాన్ లతో కలిసి ఆమె ఫిల్మ్‌ఫేర్ పురస్కారాలకు ఆతిథ్యం ఇచ్చింది.

### సినిమాలు
2013లో భూషణ్ కుమార్, టి-సిరీస్ మూడు చిత్రాల ఒప్పందానికి ఆమె సంతకం చేసింది. 2012లో, ఆమె నిషా పహుజా రచించి దర్శకత్వం వహించిన ది వరల్డ్ బిఫోర్ హర్ చిత్రంలో నటించింది.

## వ్యక్తిగత జీవితం
ఆమె బౌద్ధమతాన్ని ఆచరించేది, ఆమెకు 'బ్రో అమన్' అని కూడా పిలువబడే అమన్ షోరే అనే సోదరుడు ఉన్నాడు. 

## మూలాలు

వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:జీవిస్తున్న ప్రజలు
వర్గం:భారతీయ అందాల పోటీ విజేతలు
సునీల్ సత్పాల్ సాంగ్వాన్

**సునీల్ సత్పాల్ సాంగ్వాన్**  హర్యానా రాష్ట్రానికి చెందిన రాజకీయ నాయకుడు. ఆయన 2024 శాసనసభ ఎన్నికలలో దాద్రీ నుండి ఎమ్మెల్యేగా ఎన్నికయ్యాడు.
## వృత్తి జీవితం
సునీల్ సంగ్వాన్ హర్యానా ప్రభుత్వంలో రెవెన్యూ మరియు సహకార శాఖ మంత్రిగా పనిచేసిన సత్పాల్ సాంగ్వాన్ కుమారుడు. సునీల్ 2002లో హర్యానా జైళ్ల శాఖలో విధులు నిర్వర్తించారు. భోంద్సీ జైల్లో డిప్యూటీ సూపరింటెండెంట్ ఆఫ్ జైల్‌గా జైళ్ల శాఖతో ప్రయాణం ప్రారంభించి చివరి పోస్టింగ్ కూడా ఇదే జైలులో జైలు సూపరింటెండెంట్ పదవిలో ఉంటూ వీఆర్‌ఎస్ తీసుకున్నాడు. 
## రాజకీయ జీవితం
సునీల్ సంగ్వాన్ జైళ్ల శాఖలో 22 ఏళ్లకు పైగా పనిచేసిన తర్వాత వీఆర్‌ఎస్ కోసం దరఖాస్తు చేసుకున్నాడు. ఆయన 2024 సెప్టెంబర్ 1న హర్యానా ప్రభుత్వ హోం శాఖ సునీల్ దరఖాస్తును  ఆమోదించగా సెప్టెంబర్ 3న బీజేపీలో చేరాడు. ఆయన 2024 ఎన్నికలలో దాద్రీ నుండి భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మనీషా సాంగ్వాన్ పై 1957 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
సోమ్‌వీర్ సంగ్వాన్

**సోమ్‌వీర్ సంగ్వాన్**  హర్యానా రాష్ట్రానికి చెందిన రాజకీయ నాయకుడు. ఆయన 2019 శాసనసభ ఎన్నికలలో  దాద్రీ నుండి ఎమ్మెల్యేగా ఎన్నికయ్యాడు. 
## రాజకీయ జీవితం
సోమ్‌వీర్ సంగ్వాన్ స్వతంత్ర అభ్యర్థిగా రాజకీయాల్లోకి వచ్చి 2005 శాసనసభ ఎన్నికలలో దాద్రీ నుండి స్వతంత్ర అభ్యర్థిగా అభ్యర్థిగా పోటీ చేసి మూడోస్థానంలో నిలిచాడు. ఆయన ఆ తరువాత బహుజన్ సమాజ్ పార్టీలో చేరి 2009 ఎన్నికలలో బీఎస్‌పీ అభ్యర్థిగా పోటీ చేసి నాల్గొవ స్థానంలో నిలిచాడు. 

సోమ్‌వీర్ సంగ్వాన్ 2014లో భారతీయ జనతా పార్టీలో చేరి 2014 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్ఎల్‌డీ అభ్యర్థి రాజ్‌దీప్ చేతిలో 1,610 ఓట్ల స్పల్ప తేడాతో ఓడిపోయాడు. ఆయన ఆ తరువాత ఎన్నికలలో బీజేపీ టికెట్ దక్కకపోవడంతో 2019 ఎన్నికలలో స్వతంత్ర అభ్యర్థిగా అభ్యర్థిగా పోటీ చేసి తన సమీప ప్రత్యర్థి జననాయక్ జనతా పార్టీ అభ్యర్థి సత్పాల్ సాంగ్వాన్ పై 14,272 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
ఘన్‌శ్యామ్ సరాఫ్

**ఘన్‌శ్యామ్ సరాఫ్**  హర్యానా రాష్ట్రానికి చెందిన రాజకీయ నాయకుడు. ఆయన  భివానీ నుండి నాలుగుసార్లు ఎమ్మెల్యేగా ఎన్నికై 24 జూలై 2015 నుండి 22 జూలై 2016 వరకు మంత్రిగా పని చేశాడు.

## ఎన్నికలలో పోటీ

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:2019 హర్యానా శాసన సభ్యులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
శృతి చౌదరి

**శృతి చౌదరి**  హర్యానా రాష్ట్రానికి చెందిన రాజకీయ నాయకురాలు. ఆమె ఒకసారి 
లోక్‌సభ సభ్యురాలిగా ఎన్నికై, 2024 శాసనసభ ఎన్నికలలో  భివానీ నుండి ఎమ్మెల్యేగా ఎన్నికై, నయాబ్ సింగ్ సైనీ మంత్రివర్గంలో 17 అక్టోబర్ 2024న మహిళ & శిశు అభివృద్ధి, నీటిపారుదల & నీటి వనరుల శాఖ మంత్రిగా భాద్యతలు చేపట్టింది.

## జననం, విద్యాభాస్యం
శృతి చౌదరి 3 అక్టోబర్ 1975న కిరణ్ చౌదరి, సురీందర్ చౌదరి దంపతులకు జన్మించింది. ఆమె ఢిల్లీలో పాఠశాల విద్యను కాన్వెంట్ ఆఫ్ జీసస్ అండ్ మేరీ స్కూల్, ఢిల్లీ పబ్లిక్ స్కూల్, ఆర్.కె పురంలో పూర్తి చేసి ఆ తర్వాత ఇంగ్లండ్‌లోని ఆక్స్‌ఫర్డ్‌లో కొంతకాలం చదివి భారతదేశానికి తిరిగి వచ్చి ఢిల్లీ విశ్వవిద్యాలయం నుండి బిఎ, ఆగ్రాలోని బిఆర్ అంబేద్కర్ విశ్వవిద్యాలయం నుండి ఎల్‌ఎల్‌బీ పట్టా అందుకుంది. శృతి చౌదరి హర్యానా మాజీ ముఖ్యమంత్రి బన్సీలాల్ చిన్న కుమారుడు దివంగత సురేందర్ సింగ్ కుమార్తె.
## రాజకీయ జీవితం
శృతి చౌదరి 2005లో తన తండ్రి మరణంతో  భారత జాతీయ కాంగ్రెస్ పార్టీ ద్వారా రాజకీయాలకు వచ్చి 2009 భారత సార్వత్రిక ఎన్నికల్లో భివానీ-మహేంద్రగఢ్  లోక్‌సభ  నియోజకవర్గం నుండి పోటీ చేసి తన సమీప ప్రత్యర్థి ఇండియన్ నేషనల్ లోక్ దళ్‌ అభ్యర్థి అజయ్ సింగ్ చౌతాలాపై 55,097 ఓట్ల మెజారిటీతో గెలిచి తొలిసారి లోక్‌సభ సభ్యురాలిగా ఎన్నికై పార్లమెంటులో  వ్యవసాయం, మహిళల సాధికారత కోసం లోక్‌సభ కమిటీలలో పని చేసింది.  ఆమె 2014, 2019లో లోక్‌సభ ఎన్నికలలో ఓడిపోయింది.

శృతి చౌదరి 2024 లోక్‌సభ ఎన్నికలలో కాంగ్రెస్ టికెట్ దక్కకపోవడంతో ఆమె కాంగ్రెస్‌ను వీడి భారతీయ జనతా పార్టీలో చేరింది. ఆమె 2024 శాసనసభ ఎన్నికలలో భివానీ నుండి ఎమ్మెల్యేగా ఎన్నికై,  నయాబ్ సింగ్ సైనీ మంత్రివర్గంలో 17 అక్టోబర్ 2024న మహిళ & శిశు అభివృద్ధి, నీటిపారుదల & నీటి వనరుల శాఖ మంత్రిగా భాద్యతలు చేపట్టింది.
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:హర్యానా శాసనసభకు ఎన్నికైన మహిళా శాసనసభ్యులు
కపూర్ సింగ్ వాల్మీకి

**కపూర్ సింగ్**  హర్యానా రాష్ట్రానికి చెందిన రాజకీయ నాయకుడు. ఆయన 2024 శాసనసభ ఎన్నికలలో బవానీ ఖేరా నుండి ఎమ్మెల్యేగా ఎన్నికయ్యాడు.

## రాజకీయ జీవితం
కపూర్ సింగ్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2024 శాసనసభ ఎన్నికలలో బవానీ ఖేరా నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ప్రదీప్ నర్వాల్ పై 21,874 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
బెల్లంకొండ సంపత్ కుమార్

బెల్లంకొండ సంపత్ కుమార్ మెదక్ జిల్లాకు చెందిన కవి, కథా రచయిత, విమర్శకుడు, పత్రికా సంపాదకుడు, పాఠ్య పుస్తక రచయిత. అతను తొలుత తెలంగాణ బాల సాహిత్య పరిషత్తులో, తర్వాత  తెలంగాణ రచయితల వేదికలో బాధ్యుడు .  

## జీవిత విశేషాలు
బెల్లంకొండ సంపత్ కుమార్  మెదక్ జిల్లాలోని నార్సింగిలో  1965 జూలై 7న బెల్లంకొండ భారత లక్ష్మి శ్రీ నరసింహాచార్యులు దంపతులకు జన్మించాడు. విద్యార్థి దశనుండే కవిత్వం రాయడం ప్రారంభించిన అతను తన తొలి కవిత తొమ్మిదవ తరగతి విద్యార్థిగా రాశాడు. ఎం.ఎ. తెలుగు చదివి, ఉస్మానియా విశ్వవిద్యాలయం తెలుగుశాఖలో '20వ శతాబ్దపు మెదక్ జిల్లా రచయితల సాహిత్యం వివిధ ధోరణులు' అంశంపై పిహెచ్.డి చేశాడు. తెలంగాణ ఆవిర్భావ సందర్భంలో డా॥భూపాల్, డా॥వి.ఆర్. శర్మలతో కలిసి తెలంగాణ బాలసాహిత్య పరిషత్తును ఏర్పాటు చేశాడు. ఉమ్మడి రాష్ట్రంలో మెదక్ జిల్లా నుండి తెచ్చిన బాలల రచనల విషయంలో సంపత్ ముందువరుసలో నిలిచి పనిచేశాడు. విద్యార్ధి రచయితలను వెన్ను, పెన్ను తట్టి ప్రోత్సహించిన  సంపత్ వివిధ ప్రక్రియలు, రూపాల్లో, పిల్లలతో రచనలు చేయించాడు. పాఠశాల గోడపత్రిక ద్వారా ఎందరో బాల రచయితల్ని తయారుచేసి మూఢనమ్మకాలకు వ్యతిరేకంగా, విద్య, హేతువు వంటి వాటితో పిల్లలతో కథలు, కవిత్వం రాయించి, నాటకలు వేయించాడు.

అనేక బాలసాహిత్య కార్యశాలలకు విషయనిపుణులుగా ఉండటమే కాక స్వయంగా పిల్లల కోసం కార్యశాలలు జరిపాడు. తెలంగాణ ఉపాధ్యాయ పత్రికకు సంపాదకులుగా ఉన్నాడు. రచనల చెరువు సాహితీ బులెటన్లకు  సంపాదకత్వం వహిస్తున్నాడు. కవిగా సంపత్ తొలి సంతకంగా తెచ్చిన పుస్తకం "ఒక వేకువ కోసం కవిత్వం. తరువాత తెలంగాణ.. యోదుడు. విస్తృత వీరుడు. కేవల్ రెషన్' జీవిత కథను మనకోసం తెచ్చాడు. విద్వత్కవి వేముగంటి నరసింహాచార్యుల జీవిత కథను సంక్షిప్తంగా అందించాడు. అవధాని 'గుమ్మన్నగారి లక్ష్మీనరసింహశర్మ' మోనోగ్రాఫ్ ప్రపంచ తెలుగు మహాసభల సందర్భంగా తెలుగు అకాడమి వారికోసం తెచ్చాడు. తెలంగాణ సాహిత్య అకాడమి కోసం 'మెదక్ జిల్లా సాహిత్య చరిత్ర' కూర్చాడు. కవి వారం కవితా సంకలనాలకు సంపాదకులుగా, తొలినాళ్ళలో తెలంగాణ రచయితల వేదిక తెచ్చిన 'సోయి'కి సంపాదకులుగా ఉన్నారు.  2019లో  'నూరు పూలు' తన సంపాదకత్వంలో తెచ్చారు. తెలంగాణ విస్తృత కవులు రచయితల సాహిత్యంపై పరిశోదన చేసి సాధికారిక వ్యాసాలు రాసిన సంపత్ అనేక జాతీయ అంతర్జాతీయ సదస్సుల్లో పాల్గొని పత్రసమర్పణ చేశారు. జనసాహితి మెదక్ యూనిట్, మంజీర కళా సమితి, రామాచంపేట, సింగిడి మెదక్ జిల్లా వంటి సంస్థల ఆవిర్భావాల్లో ఉన్న సంపత్ రచనల చెరువు వ్యవస్థాపక అధ్యక్షుడు. బి.ఎస్. రాములు కథా పురస్కారం, లయన్స్ క్లబ్ వారి రాష్ట్ర ఉత్తమ ఉపాధ్యాయ పురస్కారం, గుర్రం జాషువా అవార్డు. బసవేశ్వర పురస్కారం, డాక్టర్ మాడనాగభూషణం సాహితీ పురస్కారం, సుదర్శనం హనుమాండ్లు స్మారక పురస్కారం వంటివి సంపత్ అందుకున్న పురస్కారాలు, గౌరవాలు. 

## రచనలు
# ఒక వేకువ కోసం కవిత్వం 
# మల్లెపూల వాన బాల్యం బతుకు కథలు  
# అక్షర శిల్పి వేముగంటి 
# మెదక్ జిల్లా సాహిత్య చరిత్ర - తెలంగాణ సాహిత్య అకాడమీ ప్రచురణ 
# గుమ్మన్నగారి లక్ష్మీనరసింహశర్మ - మోనో గ్రాఫ్ - తెలుగు అకాడమీ ప్రచురణ 
# తెలంగాణ విస్మృత వీరుడు కేవల్ కిషన్ 
# మెతుకు కతలు - సంపాదకత్వం 
# తొలినాళ్ళ సోయి - సంపాదకత్వం - తెలంగాణ సాహిత్య అకాడమీ  
# నూరు పూలు డాక్టర్ నందిని సిధారెడ్డి ముందుమాటలు
## మూలాలు
బాల్‌రాజ్ కుందు

**బాల్‌రాజ్ కుందు**  హర్యానా రాష్ట్రానికి చెందిన రాజకీయ నాయకుడు. ఆయన 2019 శాసనసభ ఎన్నికలలో మెహమ్ నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
బాల్‌రాజ్ కుందు 2019 ఎన్నికలలో మెహమ్ నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి మాజీ మంత్రి, కాంగ్రెస్ అభ్యర్థి ఆనంద్ సింగ్ డాంగిపై 12,047 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత హర్యానా జనసేవక్ పార్టీని స్థాపించి 2024 ఎన్నికలలో మెహమ్ నుండి హర్యానా జనసేవక్ పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి బలరామ్ డాంగి చేతిలో 18,060 ఓట్ల తేడాతో ఓడిపోయాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
ఆంధ్రప్రదేశ్ శాసనసభ సభ్యుల జాబితా (2024)

ఆంధ్రప్రదేశ్ 16వ శాసనసభ ఏర్పాటుకు 2024 ఆంధ్రప్రదేశ్ శాసనసభ ఎన్నికలు 2024 మే లో భారత ఎన్నికల కమీషను ఎన్నికలను నిర్వహించింది. ఆ ఎన్నికలలో ఆంధ్రప్రదేశ్ 16వ శాసనసభకు ఎన్నికైన 175 మంది శాసనసభ సభ్యులు జాబితా (2024 -2029) ఈ దిగువ వివరించబడింది.

## శాసనసభ సభ్యులు

## మూలాలు

వర్గం:ఆంధ్రప్రదేశ్ శాసనసభ సభ్యులు
వర్గం:ఆంధ్రప్రదేశ్ శాసనసభ సభ్యుల జాబితాలు
భరత్ భూషణ్ బత్రా

**భరత్ భూషణ్ బత్రా**  హర్యానా రాష్ట్రానికి చెందిన రాజకీయ నాయకుడు. ఆయన రోహ్తక్ నుండి మూడుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
భరత్ భూషణ్ బత్రా తన తండ్రి షాదీ లాల్ బాత్రా అడుగుజాడల్లో కాంగ్రెస్ పార్టీ ద్వారా రాజకీయాలలోకి వచ్చి 2009 శాసనసభ ఎన్నికలలో రోహ్తక్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి మనీష్ గ్రోవర్‌పై 19,595 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014 ఎన్నికలలో బీజేపీ అభ్యర్థి మనీష్ గ్రోవర్ చేతిలో 11,132 ఓట్ల తేడాతో ఓడిపోయాడు.

భరత్ భూషణ్ బత్రా 2019 శాసనసభ ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి మనీష్ గ్రోవర్‌పై 2,735 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2024 ఎన్నికలలో బీజేపీ అభ్యర్థి మనీష్ గ్రోవర్‌ చేతిలో 1,341 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2019 హర్యానా శాసన సభ్యులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
మనీష్ గ్రోవర్

**మనీష్ గ్రోవర్**  హర్యానా రాష్ట్రానికి చెందిన రాజకీయ నాయకుడు. ఆయన 2014 శాసనసభ ఎన్నికలలో  రోహ్తక్ నుండి ఎమ్మెల్యేగా ఎన్నికై 22 జూలై 2016 నుండి 27 అక్టోబర్ 2019 వరకు సహకార మంత్రి (స్వతంత్ర బాధ్యత)	& పట్టణాభివృద్ధి శాఖ మంత్రిగా పని చేశాడు.
## రాజకీయ జీవితం
మనీష్ గ్రోవర్ రాష్ట్రీయ స్వయంసేవక్ సంఘ్‌తో తన రాజకీయ జీవితంలోకి అడుగుపెట్టి అనంతరం భారతీయ జనతా పార్టీలో చేరి పార్టీలో వివిధ హోదాల్లో పని చేసి 2000 శాసనసభ ఎన్నికలలో  రోహ్తక్ నుండి బీజేపీ అభ్యర్థిగా పోటీ చేసి ఓడిపోయాడు. ఆయన అనంతరం 2005, 2009 ఎన్నికలలో బీజేపీ అభ్యర్థిగా పోటీ చేసి ఓడిపోయాడు. 

మనీష్ గ్రోవర్  2014 శాసనసభ ఎన్నికలలో రోహ్తక్ నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి మనీష్ గ్రోవర్‌పై 11,132 ఓట్ల మెజారిటీతో గెలిచి తొలిసారి శాసనసభ్యుడిగా ఎన్నికై,  మనోహర్ లాల్ ఖట్టర్ మంత్రివర్గంలో ఎన్నికై 22 జూలై 2016 నుండి 27 అక్టోబర్ 2019 వరకు సహకార మంత్రి (స్వతంత్ర బాధ్యత) & పట్టణాభివృద్ధి శాఖ మంత్రిగా పని చేశాడు.

ఆయన ఆ తరువాత 2019, 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి భరత్ భూషణ్ బత్రా చేతిలో ఓడిపోయాడు. 
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
దోరవేటి

**దోరవేటి** కవి, రచయిత, విమర్శకుడు, వక్త, ఉపాధ్యాయుడు. 
## విశేషాలు

‘దోరవేటి’ కలం పేరుతో ప్రసిద్ధి చెందిన ఉప్పరి చెన్నయ్య 1961, ఫిబ్రవరి 11న నేటి వికారాబాదు జిల్లాలోని ధారూరులో జన్మించాడు. ఇతని తల్లితండ్రులు ఈశ్వరమ్మ, అడివయ్య. ఇతని స్వగ్రామం ధారూరు అసలు పేరు ‘దోరవేటి’, ఆ పేరునే తన కలం పేరుగా పెట్టుకుని రచనలు చేస్తున్నాడు.
ఉద్యోగ జీవితమంతా పాఠాలు బోధిస్తూనే యాభైకి పైగా గ్రంథాలు రచించాడు.

## రచనలు
### కథా సంపుటాలు
# అమృతఝరి 
# జెర జూస్కో 
# నాన్నకు జేజే 
# సంబంధం
# కానుక
# పల్లె
# చరితార్థులు
# ఆచార్య దేవోభవ 
# మన కవులు -మహా కవులు 
# ముగిసిన ఒంటరి పోరాటం
### నవలలు
# మరో శివాజీ 
# అసమాన వీరుడు-అనురాగ దేవత 
# జీవనది
# పయనమెచటికోయి
# కలల సాకారం
# శంఖారావం
# నవ భారతం
### పద్యరచనలు
# సాంబశివ శతకం 
# నేస్తం (శతకం)
# బసవ పంశతి 
# హృదయ స్పందన 
# సాయి సంకీర్తనావళి
# అంజలి
# అంజలి-2 
# శ్రమదేవోభవ 
# పద్యారాధన 
# దోస్తానా 
### శైవ సాహిత్యం
# శరణు బసవ
# ప్రభులింగ విభూతి
# కాశీఖండం 
# ఆనంద తరంగిణి
### వచన కవిత్వం
# నీవు సల్లంగుండాలి
# ప్రకృతి మణిపూసలు
### బాలసాహిత్యం
# విరులబాట శతకం
# మీ కోసం
# సీత కష్టాలు (బుర్రకథ)
### ఇతర ప్రక్రియలు
# దోరవేటి లేఖలు
## పురస్కారాలు
ఇతనికి లభించిన పురస్కారాలలో కొన్ని:
* సోహన్‌లాల్‌ బల్దావా ఉత్తమ కథా సాహిత్యం
* ఓగేటి పురస్కారం, 
* రస నైవేద్యం గ్రంథానికి ఎస్‌.ఈ.ఆర్‌.టి. వారి ప్రథమ బహుమతి
*  రమ్య సాహితీ పురస్కారం, 
* నోముల కథా పురస్కారం, 
* బి.ఎన్‌.శాస్త్రి పురస్కారం, 
* మచిలీపట్నం పద్య కవితా పురస్కారం
* తెలుగు విశ్వవిద్యాలయం కీర్తి పురస్కారం
## మూలాలు

వర్గం:కలం పేరుతో ప్రసిద్ధులైన తెలంగాణ వ్యక్తులు
వర్గం:1961 జననాలు
వర్గం:తెలంగాణ కవులు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:బాల సాహితీకారులు
ఆంధ్రప్రదేశ్ 12వ శాసనసభ

2004 ఆంధ్ర ప్రదేశ్ శాసనసభ ఎన్నికలలో ఎన్నికైన సభ్యులచే **ఆంధ్రప్రదేశ్ పన్నెండవ శాసనసభ** ఏర్పడింది. భారత ఎన్నికల సంఘం ద్వారా 2004 మే 7న ఆంధ్రప్రదేశ్ శాసనసభకు ఒకేదశలో ఎన్నికలు జరిగాయి. 2004 ఉదయం అధికారికంగా ఓట్ల కౌంటింగ్ ప్రారంభమైంది. అదే రోజు ఫలితాలు ప్రకటించబడ్డాయి.

## నిర్వాహక సభ్యులు

### పార్టీల వారీగా సీట్ల పంపకాలు

## ఇది కూడా చూడండి

* ఆంధ్రప్రదేశ్ శాసనసభ
## మూలాలు
వర్గం:ఆంధ్రప్రదేశ్ శాసనసభ


## వెలుపలి లంకెలు

* Official website of the Election Commission of India
ఆంధ్రప్రదేశ్ 13వ శాసనసభ

**ఆంధ్రప్రదేశ్ పదమూడో శాసనసభ** 2009 ఆంధ్రప్రదేశ్ శాసనసభ ఎన్నికలలో ఎన్నికైన శాసనసభ సభ్యులచే ఏర్పడింది. భారత ఎన్నికల సంఘం ద్వారా 2009 మే 7న  ఆంధ్రప్రదేశ్ శాసనసభకు ఒకేదశలోఎన్నికలు నిర్వహించింది. 2009 మే 16న ఉదయం కౌంటింగ్ అధికారికంగాప్రారంభమైంది.అదేరోజుఫలితాలుప్రకటించబడ్డాయి.

## నిర్వాహకవర్గం

### పార్టీల వారీగా సీట్ల పంపకాలు

## ఇది కూడా చూడండి

* ఆంధ్రప్రదేశ్ శాసనసభ

## మూలాలు

## బాహ్య లింకులు

* భారత ఎన్నికల కమిషను అధికారిక వెబ్‌సైట

* వర్గం:ఆంధ్రప్రదేశ్ శాసనసభ
డోనాల్డ్ హీనన్

**డోనాల్డ్ హీనన్** (1908, నవంబరు 25 &#x2013; 1961, జూన్ 14) న్యూజిలాండ్ క్రికెట్ ఆటగాడు. అతను ఒటాగో తరపున రెండు (1928-29, 1929-30 సీజన్లలో ఒక్కొక్కటి) ఫస్ట్-క్లాస్ మ్యాచ్‌లు ఆడాడు.

హీనన్ 1908లో సౌత్‌ల్యాండ్‌లోని గోర్‌లో జన్మించాడు. అతను గుమస్తాగా పనిచేశాడు. అతను ఫిబ్రవరి 1929 ప్లంకెట్ షీల్డ్ మ్యాచ్‌లో కాంటర్‌బరీకి వ్యతిరేకంగా ఒటాగో తరపున తన ఫస్ట్-క్లాస్ క్రికెట్ అరంగేట్రం చేసాడు. అతను తన మొదటి ఇన్నింగ్స్‌లో డకౌట్ అయ్యాడు. ఒటాగో ఆర్డర్‌లో చివరిగా బ్యాటింగ్ చేస్తూ తన రెండో ఇన్నింగ్స్‌లో 14 పరుగులు చేసి నాటౌట్‌గా నిలిచాడు. అతను 1930 జనవరిలో వెల్లింగ్టన్‌పై వికెట్ కీపింగ్ చేస్తూ తర్వాతి సీజన్‌లో మళ్లీ ఆడాడు. మొత్తంగా అతను 19 పరుగులు చేశాడు. అతని రెండు ప్రాతినిధ్య మ్యాచ్‌లలో మూడు క్యాచ్‌లు తీసుకున్నాడు.

హీనన్ 1961లో ఇన్వర్‌కార్గిల్‌లో మరణించాడు. అతని వయస్సు 52.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1961 మరణాలు
వర్గం:1908 జననాలు
రోనాల్డ్ హాలే

**రోనాల్డ్ విలియం రాబర్ట్ హేలీ** (1941, నవంబరు 29 - 2023, నవంబరు 13) న్యూజిలాండ్ క్రికెట్ ఆటగాడు. అతను 1970-71 సీజన్‌లో ఒటాగో తరపున ఒక లిస్ట్ ఎ క్రికెట్ మ్యాచ్ ఆడాడు.

హేలీ 1941లో డునెడిన్‌లో జన్మించాడు. అతను 1964-65 సీజన్‌లో ఒటాగో కోసం ఏజ్-గ్రూప్ క్రికెట్ ఆడాడు. 1965-66, 1971-72 మధ్య ప్రాతినిధ్య జట్టు కోసం రెండవ XI మ్యాచ్‌లు అలాగే డునెడిన్ మెట్రోపాలిటన్ కోసం ఆడాడు. ఒటాగో తరపున అతని ఏకైక సీనియర్ ప్రదర్శన 1971 ఫిబ్రవరిలో టూరింగ్ ఇంగ్లండ్ టెస్ట్ జట్టుతో కారిస్‌బ్రూక్‌లో జరిగిన వన్డే మ్యాచ్‌లో ఓపెనింగ్ బ్యాట్స్‌మెన్ బ్రియాన్ లక్‌హర్స్ట్, జాన్ ఎడ్రిచ్‌లను అవుట్ చేసి హేలీ రెండు వికెట్లు పడగొట్టాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1941 జననాలు
ఫ్రెడరిక్ హేగ్

**ఫ్రెడరిక్ హిల్ హైగ్** (1895, ఏప్రిల్ 23 &#x2013; 1948, డిసెంబరు 3) న్యూజిలాండ్ క్రికెట్ ఆటగాడు. అతను 1919-20 సీజన్‌లో ఒటాగో తరపున ఒక ఫస్ట్-క్లాస్ మ్యాచ్ ఆడాడు.

హేగ్ 1895లో వాంగనుయ్‌లో జన్మించాడు. అతను ఇన్వర్‌కార్గిల్‌లోని రగ్బీ పార్క్‌లో సౌత్‌ల్యాండ్‌తో 1920 మార్చి మ్యాచ్‌లో ఒటాగో తరపున తన ఏకైక ప్రతినిధి మ్యాచ్ ఆడాడు. అతను ఒటాగో తొలి ఇన్నింగ్స్‌లో 13 పరుగులు, రెండో ఇన్నింగ్స్‌లో 5 పరుగులు చేశాడు.

హేగ్ జీనుగా పనిచేశాడు. అతను 53 సంవత్సరాల వయస్సులో 1948లో డునెడిన్‌లో మరణించాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1948 మరణాలు
వర్గం:1895 జననాలు
పాట్నా హైకోర్టు ప్రధాన న్యాయమూర్తుల జాబితా

ఈ జాబితాలో బీహార్ రాష్ట్ర హైకోర్టు అయిన పాట్నా హైకోర్టుకు ప్రస్తుత, గత ప్రధాన న్యాయమూర్తులు వివరాలు పొందుపర్చబడ్డాయి. భారత చట్టపరమైన అధికార పరిధిలో, భారత రాజ్యాంగం ప్రకారం ఉన్నత న్యాయస్థానాలు రాజ్యాంగ న్యాయస్థానాలుగా స్థాపించబడ్డాయి.

## ఇది కూడా చూడండి

* భారతదేశ హైకోర్టుల జాబితా
* పాట్నా హైకోర్టు

## మూలాలు

వర్గం:బీహార్‌కు సంబంధించిన జాబితాలు

P
పాట్నా హైకోర్టు
జాన్ ఫుల్టన్

**జాన్ ఫుల్టన్** (1849, మార్చి 31 &#x2013; 1908, నవంబరు 11) న్యూజిలాండ్ క్రికెట్ ఆటగాడు. అతను 1867-68, 1875-75 మధ్య ఒటాగో కొరకు, 1882-83 సీజన్లో తార్నాకి కొరకు ఫస్ట్-క్లాస్ క్రికెట్ ఆడాడు.

ఫుల్టన్ 1849లో బ్రిటిష్ ఇండియాలోని అలీఘర్‌లో జన్మించాడు. అతని సోదరుడు ఫ్రెడరిక్ ఫుల్టన్ కూడా ఒటాగో తరపున ఆడాడు. రాజకీయ నాయకుడు, క్రికెటర్ జేమ్స్ ఫుల్టన్ అతని మేనమామ, బ్రిగేడియర్-జనరల్ హ్యారీ ఫుల్టన్ అతని బంధువు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1908 మరణాలు
వర్గం:1849 జననాలు
విలియం ఫ్రేమ్

**విలియం డేవిడ్ ఫ్రేమ్** (1932, ఆగస్టు 31 &#x2013; 1965, ఫిబ్రవరి 12) న్యూజిలాండ్ క్రికెట్ ఆటగాడు. అతను 1955-56, 1957-58 సీజన్ల మధ్య ఒటాగో తరపున ఏడు ఫస్ట్-క్లాస్ మ్యాచ్‌లు ఆడాడు.

ఫ్రేమ్ 1932లో ఒటాగోలోని మోస్గిల్‌లో జన్మించింది. డునెడిన్‌లోని ఒటాగో బాలుర ఉన్నత పాఠశాలలో చదువుకుంది. అతను పండ్ల వ్యాపారిగా పనిచేశాడు. రైట్ ఆర్మ్ ఓపెనింగ్ బౌలర్, 1955 డిసెంబరులో కాంటర్‌బరీకి వ్యతిరేకంగా ఫస్ట్ క్లాస్ అరంగేట్రం చేసిన అతను ఒక్కో ఇన్నింగ్స్‌లో ఐదు వికెట్లు పడగొట్టాడు.

1965 ఫిబ్రవరిలో ఫ్రేమ్ తన స్నేహితురాలిని, ఆమె తల్లిదండ్రులను కాల్చి చంపాడు, తనుకూడా కాల్చుకొని చనిపోయాడు. అతను న్యూజిలాండ్ రచయిత జానెట్ ఫ్రేమ్ బంధువు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1965 మరణాలు
వర్గం:1932 జననాలు
హెన్రీ గున్‌థార్ప్

**హెన్రీ గున్‌థార్ప్** (1871, ఏప్రిల్ 29 &#x2013; 1962, అక్టోబరు 7) న్యూజిలాండ్ క్రికెట్ ఆటగాడు. అతను 1895-96 సీజన్‌లో కాంటర్‌బరీ, 1902-03లో ఒటాగో తరపున ఫస్ట్-క్లాస్ క్రికెట్ ఆడాడు.

గున్‌థార్ప్ 1871లో లండన్‌లో జన్మించాడు. వృత్తిరీత్యా అతను దంతవైద్యుడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1962 మరణాలు
వర్గం:1871 జననాలు
చెన్నూర్ జగన్నాథ దేవాలయం

**జగన్నాథ దేవాలయం చెన్నూర్ **
తెలంగాణ రాష్ట్రం  మంచిర్యాల జిల్లా చెన్నూర్ మండల కేంద్రములో  ఉంది. ఇది చాలా  పురాతన ఆలయం. శ్రీకృష్ణ  స్వరూపుడైన జగన్నాథుడు సుభద్ర, బలభద్ర  సమేతంగా భక్తులకు దర్శనమిస్తాడు.చెన్నూర్ పురాతన పేరు చిన్నపూరి. సుమారు 1500 సంవత్సలా చరిత్రగలది. 

## చరిత్ర

శ్రీ కృష్ణ  స్వరూపుడైన జగన్నాథుడు సుభద్ర, బలభద్ర ‌సమేతంగా ఉన్న జగన్నాథ స్వామి ఈ దేవాలయంలోని దేవతలు.చాలా పురాతన మైన ఈ దేవాలయం 500 ఏళ్ళ క్రితం కాకతీయులుకాలంలో వారి సామంత రాజులు నిర్మించారు.ఒక రోజు రాత్రి రాజుకు దేవుడు కాలలో కనిపించి సపరివారంగా వస్తున్నానంటూ తనంతట తానే  చెన్నూర్ క్షేత్రానికి రావడానికి నిశ్చయించుకున్నాడట.నాకు నా కుటుంబికులతో సహా 
పవిత్రమైన గోదావరి నది తీరాన ప్రతిష్టించి ఆలయ నిర్మాణం చేపట్టాలని కోరారట.నిద్ర నుంచి లెచిన ఆ రాజు ఏమిటి నాకు ఇలా కల ఎందుకు ‌వచ్చింది అని ఆలోచించాడట. ఇలాంటి కాల పదే పదే రావడంతో రాజు తన రాజ్యంలో ఉన్న ఆస్థాన కవులు, పామరులు,  పండితులతో చర్చించి  ఒక మందిర నిర్మాణం చేయుటకు
నిర్ణయానికి వచ్చారట.

## స్థల పురాణం
భారత దేశంలోని జగన్నాథ స్వామి క్షేత్రాల్లో పూరీ లోని జగన్నాథ స్వామి దేవాలయం తర్వాత అంతట ప్రాశస్త్యం ఉన్న దేవాలయం మంచిర్యాల జిల్లా చెన్నూర్ పట్టణంలోని జగన్నాథ స్వామి ఆలయం. సుమారు 500 వందల సంవత్సరాల క్రితం ఈ చెన్నూర్ ప్రాంతాన్ని పాలించిన కాకతీయ సామంత రాజు రమ్యపురి మహారాజు చెన్నూరు లో ఈ జగన్నాథ దేవాలయాన్ని నిర్మించారని మనకు స్థల పురాణం వల్ల తెలుస్తోంది.

## నిత్యం పూజలు
ఈ  ఆలయంలో ప్రతి రోజూ ఉదయం సాయంత్రం వేళల్లో పూజలు చేస్తారు. ప్రతి సంవత్సరం కార్తీక మాసంలో ఏడు రోజుల పాటు తాళం ఆపకుండా నిరంతరంగా భక్తులచే భజన కీర్తనలు కార్యక్రమాలు నిర్వహిస్తుంటారు.ధనుర్మాసమంతా స్వామి వారికి నవరాత్రి ఉత్సవాలు ఘనంగా ప్రారంభి కార్యక్రమాలు పూర్తి చేస్తారు. పర్వ దినాలలో ఆలయంలో స్వామివారికి ప్రత్యేక పూజలు నిర్వహిస్తారు .భక్తులు స్వామి వారికి దర్శనం కోసం జిల్లా నలుమూలల నుండే కాకుండా పొరుగు జిల్లాల నుంచి కూడా భక్తులు వచ్చి స్వామివారిని దర్శించుకుంటారు.

## విశేషం
చెన్నూరు జగన్నాథ ఆలయంలో పూరీలో ఏవిధంగా నైతే కాయ్యలతో తయారు చేసిన విగ్రహాలు ఉన్నాయో ఇక్కడి దేవాలయంలో 
కూడా ఆలాంటి విగ్రహాలు ఉండటం విశేషం.

## ఇవి కూడా చూడండి
జగన్నాథ దేవాలయం, హైదరాబాదు

పూరీ జగన్నాథ దేవాలయం

## మూలాలు

వర్గం:హిందూ దేవాలయాలు
వర్గం:తెలంగాణ జాతరలు
వర్గం:హిందూమత మూసలు  
వర్గం:హిందువుల పండుగలు
వర్గం:తెలుగు పండుగలు
వర్గం:తెలంగాణ పండుగలు
వర్గం:తెలంగాణ దేవాలయాలు 
వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు  
వర్గం: మంచిర్యాల జిల్లా
వర్గం:మంచిర్యాల జిల్లా దేవాలయాలు
వర్గం:వైష్ణవ దివ్యక్షేత్రాలు
గండ్ర లక్ష్మణరావు

ఆధునిక తెలుగు సాహిత్య ప్రపంచంలో లబ్ధప్రతిష్ఠులైన తెలంగాణ సాహిత్యవేత్తలలో  గండ్ర లక్ష్మణరావు ఒకడు. అష్టావధాని.
## సాహిత్య సేవ

ఇతడు తెలంగాణ ఆవిర్భావం తర్వాత ప్రతిష్ఠాత్మకంగా నిర్వహింపబడిన ప్రపంచ తెలుగు మహాసభలలో నిర్వాహక మండలి సభ్యునిగా పనిచేశాడు. విశ్వనాథ సత్యనారాయణ ప్రారంభించిన ‘జయంతి’ పత్రిక వెలిచాల కొండలరావు సంపాదకత్వంలో పునః ప్రారంభింపబడిన నాటినుండి సంపాదక మండలి సభ్యునిగా ఉన్నాడు. శ్రీభాష్యం పార్థసారథి స్థాపించిన కరీంనగర్ “ఆది వరాహక్షేత్ర” సంబంధమైన సాహిత్య సేవలో పాలు పంచుకుంటున్నాడు. కరీంనగర్ “సాహితీ గౌతమి” సంస్థ వ్యవస్థాపకులలో ఒకడు. సినారె అవార్డుల కమిటీ సభ్యుడు. “వేయిపడగలు”పై పరిశోధన చేసి  పి.హెచ్.డి. పట్టా పొందాడు. “సాహితీరత్న” బిరుదాంచితుడు.

## రచనలు
* నీవు  (ఆదిపాద మకుట శతకము)
* వర్తమాన సంధ్య (కవితా సంపుటి)
* సాహితీ వనమాలి (సాహిత్య వ్యాసాలు)
* ఒక పద్యం నేర్చుకుందాం (100 పద్యాలకు వ్యాఖ్యానం)
* శివా! (శతకము)
* శతద్రు (వచనకవిత్వము)
* శ్రీ లక్ష్మీనరసింహ శతకము
* భువన విజయము (రూపకము)
* వెఱ్ఱిమానవుడు (ఖలీల్ జిబ్రాన్ కవిత అనువాదం)
* ప్రస్తావన (పీఠికల సంపుటి)
* పెగడపల్లి శ్రీరాజరాజేశ్వరా (శతకము)
* తెలంగాణ పద్య కవితా వైభవం (తెలంగాణ సాహిత్య అకాడమీ ప్రచురణ)

## మూలాలు

వర్గం:అవధానులు
వర్గం:తెలంగాణ అవధానులు
వర్గం:తెలంగాణ కవులు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2017